Source: https://www.otazkanapravnika.eu/sk/pravny-blog/dohody-o-pracach-vykonavanych-mimo-pracovneho-pomeru
Timestamp: 2018-07-16 10:59:27+00:00

Document:
Dohody o prácach vykonávaných mimo pracovného pomeru | Otázka Na právnika
Prečítaných: 714 307
autor: Otázka na právnika, 18 May, 2017
Čím sa líši postavenie „dohodára“ od postavenia zamestnanca?
Ktoré ustanovenia o pracovnom pomere sa uplatnia aj na dohody?
Na pracovnoprávny vzťah založený dohodami o prácach vykonávaných mimo pracovného pomeru sa vzťahujú ustanovenia prvej časti, § 85 ods. 1 a 2, § 90 ods. 10, § 91 až 95, § 98, § 119 ods. 1 a šiestej časti Zákonníka práce.
Pracovný čas zamestnancov, ktorí vykonávajú prácu na základe dohôd o prácach vykonávaných mimo pracovného pomeru, v priebehu 24 hodín nesmie presiahnuť 12 hodín a u mladistvého zamestnanca v priebehu 24 hodín nesmie presiahnuť 8 hodín.
Pracovná pohotovosť a práca nadčas
Neprítomnosť v práci
Ak ide o dôvody neprítomnosti zamestnanca v práci, ktoré zasiahli do času, na ktorý zamestnávateľ určil výkon práce, zamestnávateľ je povinný ospravedlniť túto neprítomnosť zamestnanca v práci. Za tento čas zamestnancovi náhrada odmeny nepatrí.
Na splatnosť odmeny, výplatu odmeny a zrážky z odmeny sa primerane uplatnia ustanovenia § 129 až 132 Zákonníka práce.
Dohody a mladiství
S mladistvým zamestnancom možno tieto dohody uzatvárať, len ak sa tým neohrozí jeho zdravý vývoj, bezpečnosť, mravnosť alebo výchova na povolanie.
Tieto dohody nemožno uzatvárať na činnosti, ktoré sú predmetom ochrany podľa autorského zákona, to znamená vytvorenie aplikácie, počítačového programu a pod.
Zákazy prác a pracovísk pre tehotné ženy, matky do konca deviateho mesiaca po pôrode, dojčiace ženy a mladistvých, platia aj pre práce vykonávané na základe týchto dohôd.
Zamestnanec zodpovedá zamestnávateľovi, s ktorým uzatvoril dohodu, za škodu spôsobenú zavineným porušením povinností pri výkone práce alebo priamej súvislosti s ním rovnako ako zamestnanec v pracovnom pomere. Náhrada škody spôsobená z nedbanlivosti nesmie presiahnuť tretinu skutočnej škody a nesmie byť vyššia ako tretina odmeny dohodnutej za vykonanie tejto práce okrem určitých prípadov.

References: § 85
 § 90
 § 91
 § 98
 § 119
 § 129